**CityJet** er et flyselskap fra Irland. Hovedkontoret ligger i Swords utafor Dublin. CityJet opererer egne ruteflyginger til og fra London City lufthavn og utfører flyginger på vegne av andre flyselskap gjennom utleie av fly med mannskap. I 2017 underskreiv CityJet en avtale på seks år med SAS om regionale flyginger.

Historie
--------

CityJet blei oppretta i 1993. I januar 1994 begynte det flyginger fra Dublin til London City lufthavn i samarbeid med Virgin Atlantic Airways. I 1996 etablerte CityJet samarbeid med Air France. Det førte til at Air France overtok som eier av CityJet i 2000. Etter dette fant de fleste av CityJets flyginger sted på vegne av Air France. CityJet kjøpte opp det belgiske flyselskapet VLM Airlines.

* Boeing 737 på Stuttgart lufthavn i 1996.Boeing 737 på Stuttgart lufthavn i 1996.
* En Saab 2000 fra CityJet på Dublin lufthavn i 1998.En Saab 2000 fra CityJet på Dublin lufthavn i 1998.
* Fokker 50-fly fra CityJet lander på London City lufthavn.Fokker 50-fly fra CityJet lander på London City lufthavn.
* Fokker 50-maskin fra CityJet på Luxembourg-Findel lufthavn.Fokker 50-maskin fra CityJet på Luxembourg-Findel lufthavn.

I 2014 blei CityJet solgt fra Air France til Intro Aviation i Tyskland. Intro Aviation i 2015 solgte selskapet til ei gruppe leda av CityJets grunnlegger. I 2015 solgte SAS sitt finske datterselskap Blue 1 til CityJet. I 2017 kjøpte CityJet også det danske flyselskapet Cimber fra SAS. Ved salget av Cimber i 2017 solgte SAS også elleve Bombardier CRJ900-fly. Avtalen med CityJet om utleie av fly med mannskap for flyging av SAS-ruter blei inngått for seks år.

I oktober 2015 kunngjorde CityJet plan om å fornye flyflåten med Sukhoj Superjet 100. Plana innebar å fase ut British Aerospace Avro RJ85-maskinene selskapet hadde. De to første Sukhoj Superjet 100-flya kom til CityJet sommeren 2016.

Virksomhet
----------

CityJet opererer egne ruteflyginger mellom London City lufthavn og Antwerpen, Dublin, Avignon, Toulon og Firenze. Mellom Amsterdam og London City lufthavn, Manchester og Newcastle flyr CityJet med rutesamarbeid (codeshare) med KLM.

Selskapet driver med utleie av fly med mannskap til andre flyselskap. Det tilbyr også charterflyginger for reiseselskap, i forbindelse med sportsarrangement, konserter og liknende.

Flyflåte
--------

Flyflåten til CityJet består (juli 2017) av 15 British Aerospace Avro RJ85, 14 Bombardier CRJ900 og 6 Sukhoj Superjet 100.

* Sukhoj Superjet 100-maskin fra CityJet på Glasgow Prestwick lufthavn.Sukhoj Superjet 100-maskin fra CityJet på Glasgow Prestwick lufthavn.
* Bombardier CRJ900  fra CityJet i fargene til SAS på Manchester lufthavn.Bombardier CRJ900 fra CityJet i fargene til SAS på Manchester lufthavn.
* British Aerospace Bae 146-fly fra CityJet på Schiphol lufthavn utafor Amsterdam.British Aerospace Bae 146-fly fra CityJet på Schiphol lufthavn utafor Amsterdam.
* Sukhoj Superjet 100-fly fra CityJet på Helsingfors-Vanda lufthavn.Sukhoj Superjet 100-fly fra CityJet på Helsingfors-Vanda lufthavn.

Referanser
----------

1. ↑  About us Arkivert 23. juni 2017 hos Wayback Machine. CityJet. Henta 26. juli 2017.
2. ↑  SAS selger datterselskap til Cityjet, ABC nyheter, 1. oktober 2015. Henta 26. juli 2017.
3. ↑  SAS overlater småruter til irske CityJet: – Jo bredere vi blir, jo mer kostnader drar vi på oss, E24, 24. januar 2017.
4. ↑  SAS enters agreement to sell Cimber and 11 CRJ900s, SAS. 24. januar 2017.
5. ↑  [Sukhoj Superjet 100 CityJet set to renew fleet in €900 million deal], The Irish Times, 14. oktober 2015. Henta 26. juli 2017.
6. ↑  Where we fly Arkivert 14. november 2017 hos Wayback Machine. CityJet. Henta 26. juli 2017.
7. ↑  Cityjet Fleet Details and History, planespotters.net. Henta 26. juli 2017.

Eksterne lenker
---------------

* Offisielt nettsted Rediger på Wikidata

* (en) CityJet – kategori av bilder, video eller lyd på Commons Rediger på Wikidata